Κινόα

Η κινόα ή κουϊνόα είναι θάμνος που οι σπόροι του τρώγονται και υπάρχουν σε πολλά χρώματα: άσπρο, κόκκινο, μαύρο αλλά και μπλε. Η επιστημονική του ονομασία είναι Chenopodium quinoa (Χηνοπόδιον η κινόα) και ανήκει στα ψευτοδημητριακά. Προέρχεται από τη Νότια Αμερική.  Καλλιεργείται από τους πληθυσμούς των Άνδεων εδώ και τρεις έως και τέσσερις χιλιάδες χρόνια. Οι Ίνκας αναφέρονταν σε αυτή ως chisiya mama ή αλλιώς "η μητέρα όλων των καρπών".

Γενικά 

Η κινόα είχε μεγάλη διατροφική σημασία για τους προκολομβιανούς πολιτισμούς των Άνδεων. Ήταν η δεύτερη κύρια τροφή μετά την πατάτα και ακολουθούνταν από το καλαμπόκι. Η κινόα με την πρώτη ματιά μοιάζει μορφολογικά με το πολύ γνωστό ζιζάνιο λουβουδιά και χαρακτηρίζεται από τη μεγάλη ποικιλία χρωμάτων των ταξιανθιών και των καρπών της.

Σε αντίθεση με το ρύζι ή το σιτάρι, τα οποία έχουν χαμηλή περιεκτικότητα σε λυσίνη, η κινόα περιέχει ισορροπημένη περιεκτικότητα σε βασικά αμινοξέα για τους ανθρώπους, κάνοντας την ασυνήθιστα πλήρες είδος διατροφής. Αυτό σημαίνει ότι χρειάζεται λιγότερη πρωτεΐνη κινόα από πρωτεΐνη σιταριού για τις ανάγκες μας.

Μολονότι στην πράξη είναι ένας σπόρος, η κινόα θεωρείται πλήρες δημητριακό και μια καλή πηγή φυτικών ινών.

Διατροφικές πληροφορίες
Η κινόα είναι πλούσια σε πρωτεϊνη και περιέχει Ωμέγα 3 λιπαρά (τα οποία δε βλάπτουν την καρδιά). Επίσης είναι καλή πηγή φωσφόρου και έχει πολύ μαγνήσιο και σίδηρο. Δεν έχει γλουτένη και χωνεύεται εύκολα.

Παραγωγή
Οι χώρες με τη μεγαλύτερη παραγωγή κινόας είναι η Βολιβία, το Περού και ο Ισημερινός. Τα τελευταία χρόνια η παραγωγή της βρίσκεται σε διαδικασία επέκτασης σε διαφορετικές γεωγραφικές περιοχές του πλανήτη, ανάμεσά τους και η Ελλάδα, καθώς το φυτό ευδοκιμεί εύκολα σε ορισμένες ελληνικές εδαφοκλιματικές συνθήκες και είναι ανθεκτικό στην ξηρασία και την αλατότητα.

Θρεπτικά στοιχεία ανά 100g 

Θερμίδες: 374Kcal

 Συστατικά   -                  Ποσότητα -            %Ημερήσιων Αναγκών*
  Συνολικά Λιπαρά                6g                          8
  Κεκορεσμένα Λιπαρά            0,59g                       2
  Μονοακόρεστα Λιπαρά           1,535mg                     
  Πολυακόρεστα Λιπαρά           2,347mg
  Χοληστερόλη                   0g                          0
 Υδατάνθρακες                   69g                         22
  Φυτικές ίνες                  6g                            
  Σάκχαρα                       0g                            
 Πρωτεΐνες(Αμινοξέα)*           13g                         26
  Φαινυλαλανίνη                 537mg
  Λευκίνη                       786mg
  Μεθειονίνη                    262mg
  Λυσίνη                        734mg
  Ισολευκίνη                    472mg
  Βαλίνη                        589mg
  Θρεονίνη                      459mg
  Τρυπτοφάνη                    140mg
  Ιστιδίνη                      314mg
 Βιταμίνες
 Βιταμίνη Α                     0IU                         0
 Βιταμίνη C                     0mg                         0
 Βιταμίνη Ε                     0mg                         0
 Βιταμίνη Κ                     0mg                         0
 Βιταμίνη Β1                    0,198mg                     13
 Βιταμίνη Β2                    0,396mg                     23
 Νιασίνη                        2,93mg                      14
 Βιταμίνη Β6                    0,223mg                     11
 Βιταμίνη Β12                   0mg                         0
 Φυλλικό οξύ                    49mcg                       12
 Παντοθενικό οξύ                1,047mcg                    10
 Μεταλλικά Στοιχεία
 Ασβέστιο                       60mg                        6
 Σίδηρος                        9,25mg                      51
 Μαγνήσιο                       210mg                       52
 Φώσφορος                       410mg                       41
 Κάλιο                          740mg                       30
 Νάτριο                         21mg                        0 
 Ψευδάργυρος                    3,3mg                       22
 Χαλκός                         0,82mg                      41
 Μαγγάνιο                       2,26mg                      112
 Σελήνιο                        0mcg                        0
 

Οι σε ποσοστό % Ημερήσιων Αναγκών Τιμές αναφέρονται σε διατροφή 2000 θερμίδων. Ανάλογα με τις ανάγκες του καθενός σε θερμίδες, οι τιμές αυτές μπορεί να είναι υψηλότερες (αθλητές, χειρωνακτικές εργασίες) ή χαμηλότερες (καθιστική εργασία).

Παραπάνω αναφέρονται μόνο τα βασικά αμινοξέα: είναι αυτά που δε μπορούν να σχηματιστούν από τον ανθρώπινο οργανισμό και πρέπει να ληφθούν έτοιμα.

Παραπομπές

Εξωτερικοί σύνδεσμοι

 Nutritiondata 
 Ekopedia  
 Nutritional Information on Quinoa  
 OIKOKINOA.GR  

Ψευδοδημητριακά
Χλωρίδα της Νότιας Αμερικής
Χηνοποδιοειδή
Τρόφιμα πρώτης ανάγκης